text:
или марката, е достатъчно да се подадат:
 2.2.3.1.
 декларация от производителя, че представеният тип:
 а)
 е идентичен (освен по отношение на търговското наименование или марка); и
 б)
 е бил произведен от същия производител като този на вече одобрения тип, като последният се идентифицира по неговия код на одобрение;
 2.2.3.2.
 два образеца, носещи новото търговско наименование или марка.
 2.2.4. Компетентният орган проверява наличието на задоволителни мерки за осигуряване на ефективен контрол на съответствието на производството преди издаването на одобрение на типа.
 2.3. Надписи
 2.3.1. Върху цокъла на представените за одобрение светодиодни светлинни източници трябва да бъдат отбелязани:
 2.3.1.1.
 търговското наименование или марка на заявителя;
 2.3.1.2.
 номиналното напрежение;
 2.3.1.3.
 означението на съответната категория;
 2.3.1.4.
 място с достатъчен размер за поставяне на маркировката за одобрение.
 2.3.2. Мястото, споменато в точка 2.3.1.4 по-горе, се посочва в чертежите, придружаващи заявлението за одобрение.
 2.3.3. Могат да бъдат добавяни надписи, различни от предвидените в точки 2.3.1 и 2.4.4, при условие че не влияят неблагоприятно на светлинните характеристики.
 2.4. Одобрение
 2.4.1. Ако всички представени в съответствие с точка 2.2.2.3 или 2.2.3.2 по-горе образци от даден тип светодиоден светлинен източник отговарят на изискванията на настоящото правило, се издава одобрение.
 2.4.2. На всеки одобрен тип се присвоява код на одобрението. Първият символ от него указва серията от изменения към момента на издаване на одобрението.
 След него следва идентификационен код, включващ не повече от три символа. Допуска се използването само на следните арабски цифри и главни букви:
 „0 1 2 3 4 5 6 7 8 9 A B C D E F G H J K L M N P R S T U V W X Y Z“.
 Една и съща договаряща се страна не може да присвоява един и същ код на друг тип светодиодни светлинни източници.
 2.4.3. Страните по Спогодбата, които прилагат настоящото правило, се уведомяват за издаване на одобрение, разширение, отказ или отнемане на одобрение или окончателно прекратяване на производството на даден тип светодиодни светлинни източници в съответствие с настоящото правило, посредством формуляр, който съответства на образеца от приложение 2 към настоящото правило, и посредством чертеж, предоставен от заявителя на одобрението във формат не по-голям от А4 (210 × 297 mm) и в мащаб не по-малък от 2: 1.
 2.4.4. На всеки светодиоден светлинен източник, съответстващ на тип, одобрен съгласно настоящото правило, на мястото, посочено в точка 2.3.1.4, като допълнение към надписите, изисквани съгласно точка 2.3.1, се поставя международна маркировка за одобрение, състояща се от:
 2.4.4.1.
 пресечен кръг, ограждащ буквата „E“, следван от отличителния номер на държавата, издала одобрението (1);
 2.4.4.2.
 кода на одобрението, разположен в близост до пресечения кръг.
 2.4.5. Ако заявителят е получил един и същ код на одобрение за няколко търговски наименования или марки, едно(една) или няколко от тях са достатъчни за изпълнение на изискванията на точка 2.3.1.1.
 2.4.6. Маркировките и надписите, посочени в точки 2.3.1 и 2.4.4, трябва да бъдат ясни, четливи и незаличими.
 2.4.7. В приложение 3 към настоящото правило е даден пример за оформлението на маркировката за одобрение.
 3. ТЕХНИЧЕСКИ ИЗИСКВАНИЯ
 3.1. Определения
 Прилагат се определенията, дадени в Резолюция R.E.5


text:
или последващите ѝ редакции, приложими към момента на подаване на заявлението за одобрение на типа.
 3.2. Общи изисквания
 3.2.1. Всеки представен образец трябва да отговаря на съответните изисквания на настоящото правило.
 3.2.2. Светодиодните светлинни източници трябва да са конструирани така, че да работят и да остават в изправност при нормални условия на експлоатация. Освен това те не трябва да имат конструктивни или производствени дефекти.
 3.2.3. По оптичните повърхности на светодиодните светлинни източници не трябва да има драскотини или петна, които могат да влошат тяхната ефективност и оптични показатели. Това се проверява при започване на изпитването за одобрение и когато се изисква в съответните точки от настоящото правило.
 3.2.4. Светодиодните светлинни източници трябва да са снабдени със стандартни цокли, съответстващи на спецификациите за цокли от публикация 60061 на Международната електротехническа комисия, както е указано в индивидуалните спецификации от приложение 1.
 3.2.5. Цокълът трябва да е стабилен и здраво закрепен към останалата част на светодиодния светлинен източник.
 3.2.6. За да се установи дали светодиодните светлинни източници съответстват на изискванията на точки 3.2.3—3.2.5 по-горе, се провеждат визуална проверка, проверка на размерите и, ако е необходимо, пробно монтиране във фасунга съгласно указаното в публикация 60061 на Международната електротехническа комисия.
 3.2.7. Полупроводниковото(ите) съединение(я) и евентуално един или повече от елементите за преобразуване с помощта на флуоресценция трябва да е(са) единственият(те) елемент(и) на светодиодния светлинен източник, от който(които) се поражда и излъчва светлина, когато се постави(ят) под напрежение.
 3.3. Изпитвания
 3.3.1. Светодиодните светлинни източници първо се подлагат на стареене за най-малко четиридесет и осем часа при изпитвателното им напрежение. При многофункционални светодиодни светлинни източници всяка функция се подлага на стареене поотделно.
 3.3.2. Освен ако не е указано друго, електрическите и фотометричните измервания се провеждат при съответното(ите) изпитвателно(и) напрежение(я).
 3.3.3. Електрическите измервания, както е посочено в приложение 4, се провеждат с измервателни уреди с клас на точност минимум 0,2 (точност 0,2 % от обхвата).
 3.4. Положение и размери на светлоизлъчващата площ
 3.4.1. Положението и размерите на светлоизлъчващата площ трябва да съответстват на изискванията, посочени в съответната спецификация от приложение 1.
 3.4.2. Измерванията се извършват след като светодиодните светлинни източници бъдат подложени на стареене съгласно точка 3.3.1.
 3.5. Светлинен поток
 3.5.1. Когато се измерва в съответствие с указаните в приложение 4 условия, светлинният поток трябва да бъде в границите, посочени в съответната спецификация от приложение 1.
 3.5.2. Измерванията се извършват след като светодиодните светлинни източници бъдат подложени на стареене съгласно точка 3.3.1.
 3.6. Нормирано разпределение на светлинния интензитет/разпределение на сумарния светлинен поток
 3.6.1. Когато се измерва в съответствие с указаните в приложение 4 към настоящото правило условия на изпитване, нормираното разпределение на светлинния поток и/или разпределението на сумарния светлинен поток трябва да бъде в границите, посочени в съответната спецификация от приложение 1.
 3.6.2. Измерванията се извършват след като светодиодните светлинни източници бъдат подложени на стареене съгласно точка 3.3.1.
 3.7. Цвят
 3.7.1. Цветът на излъчваната от светодиодните светлинни източници светлина трябва да бъде указан в съответната спецификация. Определенията за цвета на излъчваната светлина, дадени в Правило No 48 и неговите серии от изменения, които са в сила към момента

type: contracts

jurisdiction: EU


text:
на подаване на заявлението за одобрение на типа, се прилагат към настоящото правило.
 3.7.2. Цветът на излъчваната светлина се измерва по метода, указан в приложение 4. Измерената интегрална стойност на координатите на цветността трябва да е в областта на изискваните параметри за цветност.
 3.7.2.1. Освен това в случай на светодиодни светлинни източници, които излъчват бяла светлина и са предназначени за използване в предни светлинни устройства, цветът трябва да се измерва в същите посоки, когато разпределението на светлинния интензитет е указано в съответната спецификация, но само когато минималният светлинен интензитет надвишава 50 cd/klm. Всяка от измерените стойности на координатите на цветността трябва да бъде в рамките на област на допустимо отклонение от 0,025 единици по оста x и 0,050 единици по оста у, съдържаща измерената интегрална стойност. Измерената стойност по направлението на максималния светлинен интензитет и всички измерени стойности за даден стандартен (еталонен) светодиоден светлинен източник трябва също да бъдат в рамките на изискваната област на цветността за бяла светлина.
 3.7.3. Освен това в случай на светодиодни светлинни източници, които излъчват бяла светлина, минималната червена съставка на светлината трябва да бъде такава, че:
 където:
 Ee(λ)
 (единица: W)
 е спектралното разпределение на излъчвания поток;
 V(λ)
 (единица: безразм.)
 е спектралната светлинна ефективност;
 λ
 (единица: nm)
 е дължината на вълната.
 Тази стойност се изчислява, като се използват интервали от един нанометър.
 3.8. Ултравиолетово лъчение
 Ултравиолетовото лъчение на светодиодния светлинен източник трябва да бъде такова, че светодиодният светлинен източник да е от тип с ниско ултравиолетовото лъчение, който отговаря на следните изисквания:
 където:
 S(λ)(единица: безразм.)
 е функцията за спектрално претегляне;
 km = 683 lm/W
 е максималната стойност на светлинната ефективност на лъчението.
 (Относно определенията на другите символи вж. точка 3.7.3 по-горе).
 Тази стойност се изчислява, като се използват интервали от един нанометър. Ултравиолетовото лъчение се претегля съгласно стойностите, посочени в таблицата по-долу.
 λ
 S(λ)
 λ
 S(λ)
 λ
 S(λ)
 250
 0,430
 305
 0,060
 355
 0,00016
 255
 0,520
 310
 0,015
 360
 0,00013
 260
 0,650
 315
 0,003
 365
 0,00011
 265
 0,810
 320
 0,001
 370
 0,00009
 270
 1,000
 325
 0,00050
 375
 0,000077
 275
 0,960
 330
 0,00041
 380
 0,000064
 280
 0,880
 335
 0,00034
 385
 0,000053
 285
 0,770
 340
 0,00028
 390
 0,000044
 290
 0,640
 345
 0,00024
 395
 0,000036
 295
 0,540
 350
 0,00020
 400
 0,000030
 300
 0,300
 Забележка: Стойности съгласно „Ръководство относно граничните стойности за излагане на ултравиолетово лъчение на Международната асоциация по радиационна защита/Комитета по нейонизиращи лъчения (IRPA/INIRC)“. Избраните дължини на вълните (в нанометри) се приемат за представителни; другите стойности следва да се определят чрез интерполация.
 3.9. Стандартни (еталонни) светодиодни светлинни източници
 Допълнителни изисквания за стандартните (еталонни) светодиодни светлинни източници са дадени в съответните спецификации от приложение 1.
 3.10. Максимална температура на изпитване
 В случай че в съответната спецификация от приложение 1 е посочена максимална температура на изпитване, се прилагат следните изисквания:
 3.10.1.
 Когато се измерват в съответствие с условията, указани в приложение 4, точка 5:
 а)
 стойностите на светлинния поток при високи температури трябва да бъдат в границите, посочени в съответната спецификация от приложение 1; и
 б)
 промяната на цвета не трябва да надвишава 0,010.
 3.10.2.
 След завършване на процедурата


text:
по измерване, предвидена в точка 3.10.1, светодиодният светлинен източник трябва да функционира непрекъснато в продължение на 1 000 часа при съответното(ите) изпитвателно(и) напрежение(я); и
 а)
 в случай на вграден радиатор — при температура на околната среда, съответстваща на максималната температура на изпитване, посочена в съответната спецификация от приложение 1;
 б)
 в случай на указана точка Tb — при стойност на Tb, съответстваща на максималната температура на изпитване, посочена в съответната спецификация от приложение 1.
 3.10.3.
 След завършване на процедурата, предвидена в точка 3.10.2, когато се измерват в съответствие с условията, указани в приложение 4, точка 5:
 а)
 стойностите на светлинния поток при високи температури не трябва да се отклоняват с повече от ± 10 % от съответните стойности на отделния образец, измерени съгласно точка 3.10.1; и
 б)
 промяната на цвета не трябва да се отклонява с повече от ± 0,010 от съответните стойности на отделния образец, измерени съгласно точка 3.10.1.
 3.10.4.
 След завършване на процедурата по измерване, предвидена в точка 3.10.3, се проверява отново спазването на изискванията от точка 3.2.3.
 3.11. Светодиодни светлинни източници без ограничения от общ характер
 3.11.1. Характеристики на светлоизлъчващата площ
 Размерът и разположението на модула за еталонно излъчване, както и страната(ите) на светлоизлъчващата площ, в която е възможно генерирането на границата между осветената и тъмната зона, са посочени в съответната спецификация от приложение 1.
 Стойностите на следните характеристики се определят по метода, описан в приложение 9:
 а)
 яркостен контраст;
 б)
 размер и разположение на зона 1а и на зона 1б;
 в)
 коефициенти за площта R0,1 и R0,7;
 г)
 стойност на максимално отклонение ΔL.
 3.11.2. Яркостен контраст на светлоизлъчващата площ
 3.11.2.1. Стойността(ите) на яркостния контраст на светлоизлъчващата площ трябва да бъде(ат) в границите, посочени в съответната спецификация от приложение 1.
 3.11.2.2. В случай че в съответната спецификация е указана само една страна на светлоизлъчващата площ за генериране на границата между осветената и тъмната зона, зона 1б трябва да бъде разположена по-близо до съответната страна на зона 1а, отколкото до противоположната страна.
 3.11.3. Яркостна еднородност на светлоизлъчващата площ
 3.11.3.1. Областта на зона 1a (светлоизлъчващата площ) трябва да е в границите на модула за еталонно излъчване, както е посочено в съответната спецификация от приложение 1, а размерът на светлоизлъчващата площ трябва да бъде в границите, посочени в съответната спецификация от приложение 1.
 3.11.3.2. Стойността на R0,1 трябва да бъде в границите, посочени в съответната спецификация от приложение 1.
 3.11.3.3. Стойността на R0,7 трябва да бъде в границите, посочени в съответната спецификация от приложение 1.
 3.11.3.4. Отклонението на яркостта ΔL не трябва да надвишава ± 20 %.
 4. СЪОТВЕТСТВИЕ НА ПРОИЗВОДСТВОТО
 4.1. Светодиодните светлинни източници, одобрени съгласно настоящото правило, трябва да са произведени така, че да съответстват на одобрения тип, като отговарят на изискванията по отношение на надписите и на техническите изисквания, посочени в точка 3 по-горе и в приложения 1, 4 и 5 към настоящото правило.
 4.2. С цел проверка на спазването на изискванията на точка 4.1 се провеждат подходящи проверки на производството.
 4.3. Титулярят на одобрението трябва по-специално:
 4.3.1.
 да осигури наличието на процедури за ефективен контрол на


text:
качеството на продуктите;
 4.3.2.
 да има достъп до контролното оборудване, необходимо за проверка на съответствието на всеки одобрен тип;
 4.3.3.
 да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с органа по одобряване на типа;
 4.3.4.
 да анализира резултатите от всеки тип изпитване, като прилага критериите от приложение 6, с цел да провери и гарантира стабилността на характеристиките на продукта, като има предвид отклоненията, допустими в условията на промишленото производство;
 4.3.5.
 да гарантира, че за всеки тип светодиоден светлинен източник са проведени най-малко изпитванията, предписани в приложение 5 към настоящото правило;
 4.3.6.
 да гарантира, че всяко вземане на образци, при което се установи несъответствие със съответния тип изпитване, ще доведе до ново вземане на образци и до провеждането на ново изпитване. Предприемат се всички необходими стъпки, за да се възстанови съответствието на въпросното производство.
 4.4. Компетентният орган, който е издал одобрение на типа, може по всяко време да проверява методите за контрол на съответствието, прилагани във всяка производствена единица.
 4.4.1. При всяка проверка на проверяващия инспектор се представят протоколите от изпитванията и документацията за следене на производството.
 4.4.2. Инспекторът може да подбира произволно образци за изпитване в лабораторията на производителя. Минималният брой на образците може да бъде определен в зависимост от резултатите от собствената проверка на производителя.
 4.4.3. Когато нивото на качеството изглежда незадоволително или когато изглежда необходимо да се провери валидността на изпитванията, проведени в приложение на точка 4.4.2 по-горе, инспекторът избира образците, които да се изпратят на техническата служба, провела изпитванията за одобрение на типа.
 4.4.4. Компетентният орган може да проведе всяко от изпитванията, предписани в настоящото правило. В случай че компетентният орган реши да проведе избирателни проверки, се прилагат критериите от приложения 7 и 8 към настоящото правило.
 4.4.5. Нормалната честота на проверките, разрешени от компетентния орган, е веднъж на всеки две години. В случай че при някоя от тези проверки са констатирани незадоволителни резултати, компетентният орган гарантира вземането на всички необходими мерки за възможно най-бързото възстановяване на съответствието на производството.
 5. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 5.1. Одобрението, издадено в съответствие с настоящото правило по отношение на светодиоден светлинен източник, може да бъде отнето, ако не са спазени изискванията или ако светодиодният светлинен източник с поставена маркировка за одобрение не съответства на одобрения тип.
 5.2. Ако договаряща се страна по Спогодбата, прилагаща настоящото правило, отнеме издадено преди това от нея одобрение, тя незабавно уведомява за това другите договарящи се страни, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 6. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип светодиоден светлинен източник, одобрен в съответствие с настоящото правило, той информира за това органа по одобрение на типа, издал одобрението. При получаване на съответното съобщение този орган на свой ред информира за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 7. НАИМЕНОВАНИЯ И АДРЕСИ НА ТЕХНИЧЕСКИТЕ


text:
СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯТА ЗА ОДОБРЕНИЕ, И НА ОРГАНИТЕ ПО ОДОБРЯВАНЕ НА ТИПА
 Страните по Спогодбата от 1958 г., прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждането на изпитвания за одобрение, както и на органите по одобряването на типа, които издават одобренията и на които се изпращат издадените в други държави формуляри, удостоверяващи издаването, разширяването, отказа или отнемането на одобрение, или окончателното прекратяване на производството.
 (1) Според определението в Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2, точка 2.
 ПРИЛОЖЕНИЕ 1
 СПЕЦИФИКАЦИИ (1)
 ЗА СВЕТОДИОДНИ СВЕТЛИННИ ИЗТОЧНИЦИ
 Спецификациите на съответната категория светодиоден светлинен източник и групата, в която тази категория е посочена с ограниченията за нейното използване, се прилагат, така както са включени в Резолюция R.E.5 или последващите ѝ редакции, приложими към момента на подаване на заявлението за одобрение на типа на светодиодния светлинен източник.
 (1) От 22 юни 2017 г. спецификациите за светодиодни светлинни източници, списъкът и групата на категориите светлинни източници с ограниченията за използване на тази категория и номерата на техните спецификации са включени в Резолюция R.E.5 с обозначение ECE/TRANS/WP.29/2016/111.
 ПРИЛОЖЕНИЕ 2
 Текст на изображението
 СЪОБЩЕНИЕ
 (максимален формат: A4 (210 × 297 mm))
 (1)
 Издадено от: наименование на административния орган:
 Относно (2): Издаване на одобрение
 Разширяване на одобрение
 Отказване на одобрение
 Отнемане на одобрение
 Окончателно прекратяване на производство
 на тип светодиоден светлинен източник в съответствие с Правило No 128
 Одобрение No: Разширение No:
 1. Търговско наименование или марка на устройството:
 2. Наименование на производителя на типа устройство:
 3. Наименование и адрес на производителя:
 4. Наименование и адрес на представителя на производителя, ако има такъв:
 5. Представено за одобрение на:
 6. Техническа служба, отговаряща за провеждане на изпитването за одобрение:
 7. Дата на протокола, издаден от посочената служба:
 8. Номер на протокола, издаден от посочената служба:
 9. Кратко описание:
 Категория светодиоден светлинен източник:
 Номинално напрежение:
 Цвят/цветове на излъчваната светлина: бяла/селективно жълта/червена (2)
 10. Местоположение на маркировката за одобрение:
 11. Основание(я) за разширяване (ако е приложимо):
 12. Одобрението е издадено/отказано/разширено/отнето (2):
 13. Място:
 14. Дата:
 15. Подпис:
 16. Следните документи, на които е поставена горепоказаната маркировка за одобрение, са на разположение при поискване:
 (1) Отличителен номер на държавата, която е издала/отказала/отнела одобрението (вж. разпоредбите относно одобрението в правилото).
 (2) Ненужното се зачерква.
 ПРИЛОЖЕНИЕ 3
 ПРИМЕР ЗА ОФОРМЛЕНИЕ НА МАРКИРОВКАТА ЗА ОДОБРЕНИЕ
 (вж. точка 2.4.4)
 Показаната по-горе маркировка за одобрение, поставена на светодиоден светлинен източник, показва, че светодиодният светлинен източник е бил одобрен в Обединеното кралство (E 11) с код на одобрение 0А01. Първият символ от кода на одобрението показва, че одобрението е издадено в съответствие с изискванията на Правило No 128 (*1) в първоначалния му вид.
 (*1) Неизискващи промяна в номера на одобрението.
 ПРИЛОЖЕНИЕ 4
 МЕТОД НА ИЗМЕРВАНЕ НА ЕЛЕКТРИЧЕСКИТЕ И ФОТОМЕТРИЧНИТЕ ХАРАКТЕРИСТИКИ
 Измерванията на светодиодните светлинни източници от всички категории с вграден радиатор се извършват при температура на околната среда (23 ± 2) °C и неподвижен въздух. При тези измервания трябва да се запази минималната междина, определена в спецификациите.
 Измерванията на светодиодните


text:
светлинни източници от всички категории с определяне на температурата Tb се извършват, като Tb се стабилизира при конкретна стойност на температурата, определена в спецификацията на категорията.
 В случай че в съответната спецификация от приложение 1 е посочена максимална температура на изпитване, се извършват допълнителни измервания при високи температури в съответствие с метода, описан в точка 5 от настоящото приложение.
 1. СВЕТЛИНЕН ПОТОК
 1.1. Извършва се измерване на светлинния поток с използване на метод с интегриране
 а)
 при наличие на вграден радиатор, след 1 минута и след 30 минути работа; или
 б)
 след като температурата се стабилизира в стойността Tb.
 1.2. Стойностите на светлинния поток, измерени след
 а)
 30 минути; или
 б)
 стабилизиране на температурата Tb,
 трябва да съответстват на изискванията за минималните и максималните стойности.
 В случай а) стойността трябва да е между 100 % и 80 % от стойността, измерена след 1 минута, освен ако в спецификацията е посочено друго.
 1.3. Измерванията трябва да се извършват при съответното изпитвателно напрежение и при минималните и максималните стойности на съответния обхват на напрежения. Освен ако в спецификацията не са посочени по-стриктни изисквания, светлинният поток не бива да излиза извън границите на обхвата на посочените по-долу допустими стойности.
 Номинално напрежение
 Минимално напрежение
 Максимално напрежение
 6
 6,0
 7,0
 12
 12,0
 14,0
 24
 24,0
 28,0
 Съответно допустимо отклонение на светлинния поток (*1)
 ± 30 %
 ± 15 %
 2. НОРМИРАН СВЕТЛИНЕН ИНТЕНЗИТЕТ/СУМАРЕН СВЕТЛИНЕН ПОТОК
 2.1. Измерванията на светлинния интензитет трябва да започнат
 а)
 при наличие на вграден радиатор, след 30 минути работа; или
 б)
 в случай на указана в съответната спецификация стойност Tb, след като температурата се стабилизира на тази стойност Tb.
 2.2. Измерванията трябва да се извършват при съответното изпитвателно напрежение.
 2.3. Нормираният светлинен интензитет на изпитвания образец се изчислява, като се раздели разпределението на светлинния интензитет, измерено съгласно точки 2.1 и 2.2 от настоящото приложение, на светлинния поток, определен съгласно точка 1.2 от настоящото приложение.
 2.4. Сумарният светлинен поток на изпитвания образец се изчислява съгласно публикация 84-1989, раздел 4.3 на CIE, като се интегрират измерените съгласно точки 2.1 и 2.2 стойности на светлинния интензитет в конус, затварящ пространствен ъгъл.
 3. ЦВЯТ
 Цветът на излъчваната светлина, измерен при условия като описаните в точка 1.1 от настоящото приложение, трябва да бъде в рамките на изискваните граници за цвета.
 4. РАЗХОД НА ЕНЕРГИЯ
 4.1. Извършва се измерване на разхода на енергия при условия като описаните в точка 1.1 от настоящото приложение, като се имат предвид изискванията от точка 3.3.3 от настоящото правило.
 4.2. Измерванията на разхода на енергия трябва да се извършват при съответното изпитвателно напрежение.
 4.3. Получените стойности трябва да съответстват на минималните и максималните стойности от съответната спецификация.
 5. ФОТОМЕТРИЧНИ ИЗМЕРВАНИЯ, В СЛУЧАЙ ЧЕ Е УКАЗАНА МАКСИМАЛНА ТЕМПЕРАТУРА НА ИЗПИТВАНЕ
 5.1. Температура и температурен диапазон
 5.1.1. Фотометричните измервания, посочени в точки 5.3, 5.4 и 5.5, се провеждат при високи температури T на стъпки, които не надхвърлят 25 °C, като светодиодният светлинен източник функционира трайно.
 5.1.1.1. В случай на светодиодни светлинни източници от категория с вграден радиатор температурният диапазон се определя от температурата на


text:
околната среда (23 ± 2) °C, която се повишава до достигане на максималната температура на изпитване, както е посочено в съответната спецификация от приложение 1, като се поддържа определената в съответната спецификация минимална въздушна междина и след всяко увеличение на температурата на околната среда се изчаква да изтече период на работа от 30 минути.
 5.1.1.2. В случай на светодиодни светлинни източници от категория, за която е указана температура Tb, температурният диапазон се определя от температурата Tb, указана в съответната спецификация, повишена до достигане на максималната температура на изпитване, както е посочено в съответната спецификация от приложение 1, като температурата в точката Tb се стабилизира преди всяко измерване.
 5.2. Напрежение
 Измерванията трябва да се извършват при съответното изпитвателно напрежение.
 5.3. Направление на измерване на светлинния интензитет и цветовите координати
 Всички стойности на светлинния интензитет и цветовите координати в температурния диапазон, определен в точка 5.1, могат да бъдат измервани в едно и също направление. Направлението трябва да е такова, че светлинният интензитет да надвишава 20 cd при всички измервания.
 5.4. Стойности на светлинния поток при високи температури
 Стойностите на светлинния поток при високи температури T в определения в точка 5.1 диапазон могат да бъдат изчислени чрез коригиране на стойността на светлинния поток, измерена в съответствие с точка 1.2 от настоящото приложение, със съотношението на стойностите на светлинния интензитет, описани в точка 5.3, и стойността на светлинния интензитет, измерена при:
 а)
 23 °C, при наличие на вграден радиатор;
 б)
 Tb, в случай че е определена температура Tb.
 5.5. Промяна на цвета
 Промяната на цвета представлява максималното отклонение на всички точки на цвета (зададени от координатите на цветността x и y) при високи температури Т в диапазона, определен в точка 5.1, от точка на цвета (x0, y0) при:
 а)
 23 °C, при наличие на вграден радиатор:
 max{√[(x(T) – x0(23 °C))2 + (y(T) – y0(23 °C))2]};
 б)
 Tb, в случай че е определена температура Tb:
 max{√[(x(T) – x0(Tb))2 + (y(T) – y0(Tb))2]}.
 (*1) Максималното отклонение на светлинния поток по отношение на допустимите граници се изчислява, като за еталон се използва измерената стойност на потока при изпитвателното напрежение. При стойности на изпитвателното напрежение в границите на обхвата на напрежения светлинният поток трябва да е в значителна степен еднакъв.
 ПРИЛОЖЕНИЕ 5
 МИНИМАЛНИ ИЗИСКВАНИЯ КЪМ ПРОЦЕДУРИТЕ ЗА КОНТРОЛ НА КАЧЕСТВОТО, СЛЕДВАНИ ОТ ПРОИЗВОДИТЕЛЯ
 1. ОБЩА ИНФОРМАЦИЯ
 Изискванията по отношение на съответствието се смятат за изпълнени по отношение на фотометричните, геометричните, визуалните и електрическите характеристики, ако са спазени допуските за производството на светодиодни светлинни източници, указани в съответната спецификация от приложение 1 и в съответната спецификация за цоклите.
 2. МИНИМАЛНИ ИЗИСКВАНИЯ ЗА ПРОВЕРКА НА СЪОТВЕТСТВИЕТО ОТ ПРОИЗВОДИТЕЛЯ
 За всеки тип светодиоден светлинен източник производителят или титулярят на маркировката за одобрение провежда през подходящи интервали изпитвания в съответствие с разпоредбите на настоящото правило.
 2.1. Естество на изпитванията
 Изпитванията за съответствие с настоящите спецификации трябва да обхващат фотометричните, геометричните и оптичните характеристики.
 2.2. Методи, използвани при изпитванията
 2.2.1. По принцип изпитванията се провеждат в съответствие с методите, посочени в настоящото правило.
 2.2.2. Прилагането на точка 2.2.1 от настоящото приложение изисква редовно


text:
калибриране на апаратурата за изпитване, както и установяване на съответствието ѝ с измерванията, направени от компетентен орган.
 2.3. Начин на вземане на образци
 Образците светодиодни светлинни източници се избират произволно от еднородна партида произведени устройства. Еднородна партида означава съвкупност от светодиодни светлинни източници от един и същ тип, определена според производствените методи на производителя.
 2.4. Проверени и записани характеристики
 Светодиодните светлинни източници се проверяват и резултатите от изпитванията се записват в съответствие с групите от характеристики, указани в таблица 1 от приложение 6.
 2.5. Критерии за приемливост
 Производителят или титулярят на одобрението е отговорен за провеждането на статистическо проучване на резултатите от изпитването, за да се отговори на изискванията, определени за проверка на съответствието на производството в точка 4.1 от настоящото правило.
 Съответствието се счита за осигурено, ако не е надвишено нивото на допустимо несъответствие за всяка група от характеристики, указани в таблица 1 от приложение 6. Това означава, че броят на светодиодните светлинни източници, които не са в съответствие с изискванията за която и да е група от характеристики за всеки един тип светодиодни светлинни източници, не трябва да надхвърля допустимите граници, определени съответно в таблица 2, 3 или 4 от приложение 6.
 Забележка: всяко отделно изискване по отношение на светодиоден светлинен източник се счита за отделна характеристика.
 ПРИЛОЖЕНИЕ 6
 ВЗЕМАНЕ НА ОБРАЗЦИ И НИВА НА СЪОТВЕТСТВИЕ ЗА ПРОТОКОЛИТЕ ОТ ИЗПИТВАНЕ, ИЗГОТВЯНИ ОТ ПРОИЗВОДИТЕЛЯ
 Таблица 1
 Характеристики
 Групи от характеристики
 Групиране (*1) на протоколите от изпитване по по типове светодиодни светлинни източници
 Минимално количество образци за 12 месеца за всяка група (*1)
 Допустимо ниво на несъответствие за всяка група от характеристики (%)
 Маркировка, четливост и трайност
 Всички типове с еднакви външни размери
 315
 1
 Външни размери на светодиодния светлинен източник (с изключение на цокъла/основата)
 Всички типове от една и съща категория
 200
 1
 Размери на цоклите и основите
 Всички типове от една и съща категория
 200
 6,5
 Размери на светлоизлъчващата повърхност и вътрешните елементи (*2)
 Всички светодиодни светлинни източници от един тип
 200
 6,5
 Начални показания, мощност, цвят и светлинен поток (*2)
 Всички светодиодни светлинни източници от един тип
 200
 1
 Нормиран светлинен интензитет или разпределение на сумарния светлинен поток
 Всички светодиодни светлинни източници от един тип
 20
 6,5
 Допустимите граници за приемане на основата на различен брой резултати от изпитвания за всяка група от характеристики са посочени в таблица 2 като максимален брой на несъответстващите резултати. Границите се основават на допустимо ниво от 1 % на несъответстващите резултати, като се предполага, че вероятността за съответствие с изискванията е най-малко 0,95.
 Таблица 2
 Брой на резултатите от изпитването за всяка от характеристиките
 Допустими граници за приемане
 20
 0
 21—50
 1
 51—80
 2
 81—125
 3
 126—200
 5
 201—260
 6
 261—315
 7
 316—370
 8
 371—435
 9
 436—500
 10
 501—570
 11
 571—645
 12
 646—720
 13
 721—800
 14
 801—860
 15
 861—920
 16
 921—990
 17
 991—1 060
 18
 1 061 —1 125
 19
 1 126 —1 190
 20
 1 191 —1 249
 21
 Допустимите граници за приемане на основата на различен брой резултати от изпитвания за всяка група от характеристики са посочени в таблица


text:
3 като максимален брой на несъответстващите резултати. Границите се основават на допустимо ниво от 6,5 % на несъответстващите резултати, като се предполага, че вероятността за съответствие с изискванията е най-малко 0,95.
 Таблица 3
 Брой на светодиодните светлинни източници, записани в протоколите
 Допустима граница
 Брой на светодиодните светлинни източници, записани в протоколите
 Допустима граница
 Брой на светодиодните светлинни източници, записани в протоколите
 Допустима граница
 20
 3
 500—512
 44
 881—893
 72
 21—32
 5
 513—526
 45
 894—907
 73
 33—50
 7
 527—540
 46
 908—920
 74
 51—80
 10
 541—553
 47
 921—934
 75
 81—125
 14
 554—567
 48
 935—948
 76
 126—200
 21
 568—580
 49
 949—961
 77
 201—213
 22
 581—594
 50
 962—975
 78
 214—227
 23
 595—608
 51
 976—988
 79
 228—240
 24
 609—621
 52
 989—1 002
 80
 241—254
 25
 622—635
 53
 1 003 —1 016
 81
 255—268
 26
 636—648
 54
 1 017 —1 029
 82
 269—281
 27
 649—662
 55
 1 030 —1 043
 83
 282—295
 28
 663—676
 56
 1 044 —1 056
 84
 296—308
 29
 677—689
 57
 1 057 —1 070
 85
 309—322
 30
 690—703
 58
 1 071 —1 084
 86
 323—336
 31
 704—716
 59
 1 085 —1 097
 87
 337—349
 32
 717—730
 60
 1 098 —1 111
 88
 350—363
 33
 731—744
 61
 1 112 —1 124
 89
 364—376
 34
 745—757
 62
 1 125 —1 138
 90
 377—390
 35
 758—771
 63
 1 139 —1 152
 91
 391—404
 36
 772—784
 64
 1 153 —1 165
 92
 405—417
 37
 785—798
 65
 1 166 —1 179
 93
 418—431
 38
 799—812
 66
 1 180 —1 192
 94
 432—444
 39
 813—825
 67
 1 193 —1 206
 95
 445—458
 40
 826—839
 68
 1 207 —1 220
 96
 459—472
 41
 840—852
 69
 1 221 —1 233
 97
 473—485
 42
 853—866
 70
 1 234 —1 249
 98
 486—499
 43
 867—880
 71
 Допустимите граници за приемане на основата на различен брой резултати от изпитвания за всяка група от характеристики са посочени в таблица 4 като процент от резултатите, като се предполага, че вероятността за съответствие с изискванията е най-малко 0,95.
 Таблица 4
 Брой на резултатите от изпитването за всяка от характеристиките
 Допустими граници, посочени като процент от резултатите.
 Допустимо ниво от 1 % на несъответстващите резултати
 Допустими граници, посочени като процент от резултатите.
 Допустимо ниво от 6,5 % на несъответстващите резултати
 1 250
 1,68
 7,91
 2 000
 1,52
 7,61
 4 000
 1,37
 7,29
 6 000
 1,30
 7,15
 8 000
 1,26
 7,06
 10 000
 1,23
 7,00
 20 000
 1,16
 6,85
 40 000
 1,12
 6,75
 80 000
 1,09
 6,68
 100 000
 1,08
 6,65
 1 000 000
 1,02
 6,55
 (*1) Като правило оценката обхваща серийното производство на светодиодни светлинни източници от отделни фабрики. Производителят може да групира заедно протоколите относно един и същ тип от няколко фабрики, при условие че в тях се работи по еднаква система за осигуряване и управление на качеството.
 (*2) Ако светодиоден светлинен източник има повече от една светлинна функция, групирането на характеристики (размери, мощност, цвят и светлинен поток) се прилага поотделно за всеки елемент.
 ПРИЛОЖЕНИЕ 7
 МИНИМАЛНИ ИЗИСКВАНИЯ ЗА ИЗБИРАТЕЛНИТЕ ПРОВЕРКИ, ИЗВЪРШВАНИ ОТ ОРГАНА ПО ОДОБРЯВАНЕ НА ТИПА
 1. Обща информация
 Изискванията по отношение на съответствието


text:
се смятат за изпълнени по отношение на фотометричните, геометричните, визуалните и електрическите характеристики, ако са спазени допуските за производството на светодиодни светлинни източници, указани в съответната спецификация от приложение 1 и в съответната спецификация за цоклите.
 2. Съответствието на масово произвежданите светодиодни светлинни източници не се оспорва, ако резултатите са в съответствие с приложение 8 към настоящото правило.
 3. Съответствието се оспорва и от производителя се изисква да приведе производството си в съответствие с изискванията, ако резултатите не са в съответствие с приложение 8 към настоящото правило.
 4. Ако се прилага точка 3 от настоящото приложение, в рамките на два месеца трябва да бъдат взети други 250 образеца светодиодни светлинни източници, избрани произволно от произведена неотдавна партида.
 ПРИЛОЖЕНИЕ 8
 СЪОТВЕТСТВИЕ, ПОТВЪРДЕНО ЧРЕЗ ИЗБИРАТЕЛНА ПРОВЕРКА
 Въпросът за съответствието или несъответствието се решава в зависимост от стойностите в таблицата. Светодиодните светлинни източници се приемат или отхвърлят за всяка група от характеристики в зависимост от стойностите в таблицата (1).
 1 % (*1)
 6,5 % (*1)
 Приемане
 Отхвърляне
 Приемане
 Отхвърляне
 Размер на първата група образци: 125 образеца
 2
 5
 11
 16
 Ако броят на несъответстващите образци е по-голям от 2 (11) и по-малък от 5 (16), се взема втора група от 125 образеца и се прави оценка на 250-те образеца
 6
 7
 26
 27
 (1) Предложената схема е предназначена за оценяване на съответствието на светодиодните светлинни източници при приемливо ниво на несъответствие съответно от 1 % и 6,5 % и се основава на плана за двукратно вземане на образци за обичайна проверка, описан в публикация 60410 на Международната електротехническа комисия: Планове за вземане на образци и процедури за проверка по отделни характеристики.
 (*1) Светодиодните светлинни източници се проверяват и резултатите от изпитванията се записват в съответствие с групите от характеристики, указани в таблица 1 от приложение 6.
 ПРИЛОЖЕНИЕ 9
 МЕТОД ЗА ИЗМЕРВАНЕ НА ЯРКОСТНИЯ КОНТРАСТ И ЯРКОСТНАТА ЕДНОРОДНОСТ НА СВЕТЛОИЗЛЪЧВАЩАТА ПЛОЩ
 1. Оборудването за измерване на яркостта трябва да е в състояние ясно да покаже дали яркостният контраст на светлоизлъчващата площ е над или под изискваното ниво за изпитвания светодиоден светлинен източник.
 Освен това посоченото оборудване трябва да има разделителна способност от 20 μm или по-малка в област, която е по-широка от светлоизлъчващата площ на изпитвания светодиоден светлинен източник. В случай че това оборудване е с разделителна способност по-малка от 10 μm, за съседните стойности на измерената яркост се извършва изчисляване на средноаритметичната стойност, като тя представлява стойност на яркостта на област между 10 μm и 20 μm.
 2. Измерванията на яркостта на дадена област се извършват в равноотстояща координатна мрежа в двете направления.
 3. Определят се зона 1а и зона 1б в резултат от измерванията на яркостта в област, която се състои от модула за еталонно излъчване, както е посочен в съответната спецификация от приложение 1, като съответните размери на модула са разширени от всяка страна с 10 % (вж. фигура 1). Стойността L98 е 98-ят процентил от всички стойности на тези измервания на яркостта.
 3.1. Зона 1а (светлоизлъчващата площ) е най-малкият обхващащ правоъгълник, чиято периферия има същата ориентация като тази на модула


text:
за еталонно излъчване, и съдържа всички измерени стойности на яркостта, равни или по-големи от 10 % от стойността L98. Стойността L1 е средноаритметичният резултат от всички измерени стойности на яркостта в зона 1a (вж. фигура 2). Стойността на R0,1 представлява коефициентът за площта за зона 1a, в която стойността на яркостта надвишава 10 % от стойността L1. Стойността на R0,7 представлява коефициентът за площта за зона 1a, в която стойността на яркостта надвишава 70 % от стойността L1.
 3.2. Зона 1б е най-малкият обхващащ правоъгълник, който има същата ориентация като тази на модула за еталонно излъчване, и съдържа всички измервания на яркостта със стойност равна или по-голяма от 70 % от стойността L98.
 4. Размерът на зона 2 трябва в двете направления да бъде равен на 1,5 пъти размера на модула за еталонно излъчване, посочен в съответната спецификация от приложение 1, и тази зона трябва да бъде разположена симетрично спрямо модула за еталонно излъчване на разстояние d0 = 0,2 mm до зона 1a, освен ако в спецификацията е посочено друго (вж. фигура 3). Стойността L2 е средноаритметичният резултат от 1 % от всички измерени стойности на яркостта в зона 2, които представляват най-високите стойности.
 В случай че в съответната спецификация е посочена повече от една страна на зона 1a (светлоизлъчващата площ) за генериране на границата между осветената и тъмната зона, за всяка от тези страни се определя стойност L2, както е описано по-горе.
 5. Стойността(ите) на яркостния контраст е отношението на стойността на яркостта L1 на зона 1а към стойността на яркостта L2 на зона(и) 2.
 6. В случай че модулът за еталонно излъчване, посочен в съответната спецификация от приложение 1, е подразделен на n области (например n = 1 × 4), същото подразделение се прилага и за зона 1а.
 6.1. За всяка от областите n стойността L1,i (i = 1, ..., n) е средноаритметичният резултат от стойностите на всички измервания на яркостта в съответната област.
 6.2. Стойността ΔL е максималното относително отклонение на всички стойности на яркостта L1,i от стойността на яркостта L1.
 ΔL = Max {(L1,i – L1)/L1; i = 1, ..., n}
 Фигура 1
 Разширяване на модула за еталонно излъчване
 Модул за еталонно излъчване (размерът и разположението са определени в спецификацията)
 Площ за измерване на яркостта
 Базова равнина
 Базова ос
 Фигура 2
 Определяне на зони 1a и 1b
 Зона 1б (обхваща всички стойности ≥ 70 % oт L98)
 Зона 1a (обхваща всички стойности ≥ 10 % oт L98)
 Базова равнина
 Базова ос
 Фигура 3
 Определяне на зона 2
 — 1,5 пъти размера на модула за еталонно излъчване
 — разстояние d0 от страната на зона 1a, представляваща граница между тъмната и осветената зона
 Зона 2
 Базова равнина
 Базова ос


text:
 5.3.2020
 BG
 Официален вестник на Европейския съюз
 L 68/88
 РЕШЕНИЕ НА СЪВМЕСТНИЯ КОМИТЕТ НА ЕИП
 No 329/2019
 от 13 декември 2019 година
 за изменение на приложение XXII (Дружествено право) към Споразумението за ЕИП [2020/347]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2019/402 на Комисията от 13 март 2019 г. за изменение на Регламент (ЕО) No 1126/2008 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета във връзка с Международен счетоводен стандарт 19 (1) следва да бъде включен в Споразумението за ЕИП.
 (2)
 Поради това приложение XXII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 10ба (Регламент (ЕО) No 1126/2008 на Комисията) от приложение XXII към Споразумението за ЕИП се добавя следното тире:
 „—
 32019 R 0402: Регламент (ЕС) 2019/402 на Комисията от 13 март 2019 г. (ОВ L 72, 14.3.2019 г., стр. 6).“
 Член 2
 Текстът на Регламент (ЕС) 2019/402 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 14 декември 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 декември 2019 година.
 За Съвместния комитет на ЕИП
 Председател
 Gunnar PÁLSSON
 (1) ОВ L 72, 14.3.2019 г., стр. 6.
 (*1) Без отбелязани конституционни изисквания.


text:
 19.3.2019
 BG
 Официален вестник на Европейския съюз
 L 75/128
 РЕШЕНИЕ No 2/2019 НА СЪВМЕСТНИЯ СЪВЕТ,
 създаден съгласно Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна,
 от 19 февруари 2019 година
 във връзка с приемането на процедурния правилник за предотвратяването и уреждането на спорове и на кодекса за поведение на арбитрите и медиаторите [2019/438]
 СЪВМЕСТНИЯТ СЪВЕТ,
 като взе предвид Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна („Споразумението“), и по-специално член 89, параграф 1 и членове 100, 101 и 102 от него,
 ПРИЕ НАСТОЯЩОТО РЕШЕНИЕ:
 Член 1
 Процедурният правилник за предотвратяването и уреждането на спорове се приема във вида, в който фигурира в приложение I към настоящото решение.
 Член 2
 Кодексът за поведение на арбитрите и медиаторите се приема във вида, в който фигурира в приложение II към настоящото решение.
 Член 3
 Настоящото решение влиза в сила в деня на приемането му.
 Съставено в Кейптаун на 19 февруари 2019 година.
 За Съвместния съвет
 Представител на държавите от ЮАОР, страни по СИП
 Bogolo Joy KENEWENDO
 Представител на ЕС
 Cecilia MALMSTRÖM
 ПРИЛОЖЕНИЕ I
 ПРОЦЕДУРЕН ПРАВИЛНИК ЗА ПРЕДОТВРАТЯВАНЕТО И УРЕЖДАНЕТО НА СПОРОВЕ
 Член 1
 Определения
 В настоящия правилник и в съответствие с част III (Предотвратяване и уреждане на спорове) от Споразумението:
 а)
 „административен персонал“ — по отношение на арбитър — означава лица, които са под ръководството и контрола на съответния арбитър, с изключение на помощниците;
 б)
 „съветник“ означава лице, ангажирано от една от страните да предоставя консултации или да подпомага тази страна във връзка с арбитражното производството;
 в)
 „Споразумението“ означава Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна, подписано на 10 юни 2016 г.;
 г)
 „арбитър“ означава член на арбитражния комитет;
 д)
 „арбитражен комитет“ означава комитет, съставен по силата на член 80 от Споразумението;
 е)
 „помощник“ означава лице, което в рамките на мандата на определен арбитър и под ръководството и контрола на арбитър извършва проучвания или оказва съдействие на този арбитър;
 ж)
 „страна ищец“ означава страната, която отправя искане за съставяне на арбитражен комитет съгласно член 80 от Споразумението;
 з)
 „ден“ означава един календарен ден;
 и)
 „страна“ означава страните по спора;
 й)
 „страна ответник“ означава страната, за която се твърди, че нарушава разпоредбите, които се покриват в член 76 от Споразумението; и
 к)
 „представител на една от страните“ означава служител или всяко друго лице, назначено от правителствен или държавен орган или от друг публичноправен субект на една от страните, който или което представлява тази страна за целите на спор по настоящото Споразумение.
 Член 2
 Нотификации
 1. Всяко искане, известие, писмено становище или друг документ на арбитражния комитет се изпраща на двете страни едновременно.
 2. Всяко искане, известие, писмено становище или друг документ на една от страните, което или който е адресиран или адресирано до арбитражния комитет, се изпраща едновременно като копие до другата страна.
 3.


text:
Всяко искане, известие, писмено становище или друг документ на една от страните, което или който е адресиран или адресирано до другата страна, се изпраща едновременно като копие до арбитражния комитет, когато е целесъобразно.
 4. Всяко уведомление, посочено в параграфи 1, 2 и 3, се изпраща посредством електронно съобщение или, ако е уместно, чрез друго далекосъобщително средство, което документира изпращането му. Освен ако се докаже обратното, това уведомление се счита за предадено в деня на изпращането му.
 5. Всички уведомления се адресират до Генерална дирекция „Търговия“ на Европейската комисия на Европейския съюз и съответно до координатора за държавите от ЮАОР, страни по СИП, предвиден в член 105.
 6. Несъществените технически грешки, допуснати в искане, известие, писмено становище или друг документ, свързан с производството пред арбитражния комитет, могат да бъдат поправени с изпращането на нов документ, в който ясно се посочват промените.
 7. Ако последният ден, определен за представянето на документ, съвпада с официален празник на Европейската комисия или на съответната държава или съответните държави от ЮАОР, страни по СИП, документът се счита за представен на следващия работен ден.
 8. В зависимост от предмета на спора екземпляри от всички искания и уведомления, адресирани до Комитета по търговия и развитие, се изпращат и до другите съответни подкомитети, съставени съгласно Споразумението.
 Член 3
 Назначаване на арбитри
 1. Ако даден арбитър се избира чрез жребий в съответствие с член 80 от Споразумението, председателят на Комитета по търговия и развитие своевременно уведомява страните за датата, часа и мястото на тегленето на жребия.
 2. Страните имат право да присъстват при тегленето на жребия, като тегленето на жребия се провежда пред присъстващата страна или присъстващите страни.
 3. Председателят на Комитета по търговия и развитие уведомява писмено всяко лице, което е избрано да изпълнява функциите на арбитър, за назначаването му. До пет (5) дни от датата, на която е уведомено за своето назначаване, това лице потвърждава на двете страни, че е на разположение да изпълнява тези функции.
 4. Ако списъкът, предвиден в член 94 от Споразумението, не е съставен към момента на подаването на искане по член 80, параграф 3 от Споразумението или не съдържа достатъчен брой имена към този момент, арбитрите се избират чрез жребий измежду лицата, които са били официално предложени от едната страна или и от двете страни.
 Член 4
 Организационна среща
 1. Освен ако страните не уговорят друго, те организират среща с арбитражния комитет в срок от десет (10) дни от съставянето му, за да се определят въпросите, чието разглеждане страните или арбитражният комитет считат за уместно, включително:
 а)
 възнаграждението и разходите, платими на арбитрите да бъде в съответствие със стандартите на Световната търговска организация (СТО);
 б)
 възнаграждението, платимо на помощника(помощниците), чиято обща сума не може да превишава 50 % от възнаграждението, изплатено на арбитъра(арбитрите); или
 в)
 графика на производството.
 2. Арбитрите и представителите на страните могат да участват в срещата, посочена в параграф 1, по телефон или чрез видеоконферентна връзка.
 Член 5
 Мандат
 1. Ако страните не уговорят друго, в срок от седем (7) дни след датата на съставяне на арбитражния комитет, мандатът на


text:
арбитражния комитет е:
 а)
 да разгледа, въз основа на съответните разпоредби на Споразумението, цитирани от страните, въпроса, посочен в искането за съставяне на арбитражния комитет;
 б)
 да направи заключения относно съответствието на разглежданата мярка с разпоредбите в обхвата на член 76 от Споразумението; и
 в)
 да представи доклад в съответствие с членове 81 и 82 от Споразумението.
 2. Ако страните уговорят друг мандат, те уведомяват арбитражния комитет за уговорения мандат в срока, определен в параграф 1.
 Член 6
 Писмени становища
 Страната ищец изпраща своето писмено становище не по-късно от двадесет (20) дни след датата на съставяне на арбитражния комитет. Страната ответник представя своето писмено становище не по-късно от двадесет (20) дни след датата на предаване на писменото становище на страната ищец.
 Член 7
 Функциониране на арбитражния комитет
 1. Председателят на арбитражния комитет председателства всичките му заседания. Арбитражният комитет може да оправомощи своя председател да взема административни и процедурни решения.
 2. Освен ако в част III от Споразумението или в настоящия процедурен правилник е предвидено друго, арбитражният комитет може да осъществява дейността си по всякакъв начин, включително по телефон, факс или с компютърна връзка.
 3. В разискванията на арбитражния комитет могат да участват единствено арбитрите, но техните помощници могат да присъстват на разискванията, ако получат разрешение от арбитражния комитет за това.
 4. Изготвянето на всяко решение или доклад е от изключителната компетентност на арбитражния комитет и не може да бъде делегирано.
 5. Ако възникне процедурен въпрос, който не е уреден в част III от Споразумението и приложенията към него, арбитражният комитет може, след като се консултира със страните, да приеме подходяща процедура, съвместима с посочените разпоредби.
 6. Когато арбитражният комитет прецени, че е необходимо да се променят сроковете за производството, предвидени в част III от Споразумението, или да се внесат корекции от процедурен или административен характер, след като се консултира със страните, той ги информира писмено за мотивите, налагащи промяната или корекцията, като посочва новия срок или необходимата корекция.
 Член 8
 Замяна
 1. Ако даден арбитър не е в състояние да участва в производството, направи си отвод или трябва да бъде заменен, заместникът се избира в съответствие с член 80, параграф 3 от Споразумението.
 2. Когато една от страните счита, че даден арбитър не изпълнява изискванията по приложение II (Кодекс за поведение на арбитрите и медиаторите) и по тази причина следва да бъде заменен, страната уведомява другата страна в срок до петнадесет (15) дни след получаването на достатъчни доказателства за предполагаемото неизпълнение от страна на арбитъра на изискванията по посоченото приложение.
 3. Страните провеждат консултации помежду си в срок до петнадесет (15) дни след уведомяването на другата страна.
 4. Страните уведомяват арбитъра за предполагаемото неизпълнение и могат да поискат от него да вземе мерки за отстраняване на предполагаемото неизпълнение. Страните могат също така по взаимно съгласие да отстранят арбитъра и да изберат нов арбитър в съответствие с член 80 от Споразумението.
 5. Ако страните не постигнат съгласие относно необходимостта от замяна на арбитър, различен от председателя на арбитражния комитет, всяка от страните може да поиска въпросът да бъде отнесен до председателя


text:
на арбитражния комитет, който взема окончателното решение.
 6. Ако председателят на арбитражния комитет установи, че арбитърът не изпълнява изискванията по приложение II (Кодекс за поведение на арбитрите и медиаторите), новият арбитър се избира в съответствие с член 80 от Споразумението.
 7. Ако страните не постигнат споразумение за необходимостта от замяна на председателя, всяка от страните може да поиска въпросът да бъде отнесен до едно от останалите лица в списъка, изготвен съгласно член 94 от Споразумението, избрано да изпълнява функциите на председател на арбитражния комитет. Името на това лице се изтегля чрез жребий от председателя на Комитета по търговия и развитие. Така избраното лице решава дали председателят изпълнява изискванията по приложение II (Кодекс за поведение на арбитрите и медиаторите). Това решение е окончателно. Ако решението е, че председателят не изпълнява изискванията по приложение II (Кодекс за поведение на арбитрите и медиаторите), новият председател се избира в съответствие с член 80 от Споразумението.
 Член 9
 Изслушвания
 1. Въз основа на графика, определен в съответствие с член 4, параграф 1, буква в), след като се консултира със страните и с другите арбитри, председателят на арбитражния комитет уведомява страните за датата, часа и мястото на изслушването. Тази информация се предоставя също така и на обществеността от страната, на чиято територия се провежда изслушването, освен ако изслушването е при закрити врата.
 2. Освен ако страните не уговорят друго място, изслушването се провежда в Брюксел, ако ищецът е държава от ЮАОР, страна по СИП или от Южноафриканския митнически съюз, и на териториите на държавите от ЮАОР, страни по СИП, ако ищецът е Европейският съюз. Ако спорът се отнася до мярка, прилагана от държава от ЮАОР, страна по СИП, изслушването се провежда на територията на тази държава, освен ако в срок от десет (10) дни от съставянето на комитета държавата отправи до него писмено уведомление да се използва друго място за провеждане на изслушването.
 3. Страната ответник поема разходите, произтичащи от логистичната организация на изслушването, които включват разходите, свързани с наемането на зала за изслушването. Тук не се включват разходите за писмени или устни преводи, нито разходите, платими във връзка с дейността на съветниците, арбитрите, техния административен персонал или помощниците.
 4. Арбитражният комитет може да насрочи допълнителни изслушвания, ако страните се уговорят за това.
 5. Всички арбитри присъстват от началото до края на изслушването.
 6. Освен ако страните не уговорят друго, следните лица могат да присъстват на изслушването, независимо дали производството се провежда при открити или закрити врата:
 а)
 представители на страните;
 б)
 съветници;
 в)
 помощници и административен персонал;
 г)
 преводачи, извършващи устен и писмен превод, и протоколисти на арбитражния комитет; и
 д)
 експерти, определени от арбитражния комитет съгласно член 90 от Споразумението.
 7. Най-късно седем (7) дни преди датата на изслушването всяка от страните представя на арбитражния комитет и на другата страна списък с имената на лицата, които ще пледират от нейно име по време на изслушването, както и на другите представители или съветници, които ще присъстват на изслушването.
 8. Съгласно член 89, параграф 2 от Споразумението, изслушванията пред арбитражния комитет са публични, освен ако арбитражният


text:
комитет реши друго по собствена инициатива или по искане на страните.
 9. След като се консултира със страните, арбитражният комитет взема решение относно подходящата логистична организация и процедурите, с цел да гарантира ефективно провеждане на изслушването, когато то се провежда при открити врата. Тези процедури могат да включват излъчване на живо по интернет или използването на затворена телевизионна мрежа.
 10. Арбитражният комитет провежда изслушването по посочения по-долу начин, като осигурява на страната ищец и на страната ответник еднакво процесуално време за доводи и за възражения срещу доводите:
 Доводи
 а)
 представяне на доводите на ищеца;
 б)
 представяне на доводите на ответника.
 Възражения
 а)
 отговор от ищеца;
 б)
 реплика от ответника.
 11. Арбитражният комитет може да отправя въпроси към всяка от страните във всеки един момент от изслушването.
 12. Арбитражният комитет осигурява изготвянето на протокол от всяко изслушване и изпращането му на страните в разумен срок след изслушването. Страните могат да представят коментари по протокола, а арбитражният комитет може да вземе под внимание тези коментари.
 13. Всяка една от страните може да представи допълнително писмено становище по всеки един от въпросите, повдигнати по време на изслушването, в срок от десет (10) дни след датата на изслушването.
 Член 10
 Писмени въпроси
 1. Арбитражният комитет има право във всеки момент на производството да отправя писмено въпроси към едната или към двете страни. Всички въпроси, отправени до една от страните, се изпращат като копие до другата страна.
 2. Всяка страна предоставя на другата страна копие от своите отговори на въпросите, отправени от арбитражния комитет. Другата страна има възможност да представи писмени бележки по отговорите на отсрещната страна до седем (7) дни след връчването на копието на тези отговори.
 Член 11
 Поверителност
 1. Всяка от страните и арбитражният комитет третират като поверителна всяка информация, предоставена от другата страна на арбитражния комитет и определена като такава от тази страна. Когато страна представи на арбитражния комитет писмено становище, което съдържа поверителна информация, в срок от петнадесет (15) дни тази страна предоставя също така становище, което не съдържа поверителната информация и може да бъде оповестено публично.
 2. Разпоредбите на настоящия процедурен правилник не възпрепятстват страните да огласяват публично своите собствени позиции, ако при позоваването на информация, предоставена от другата страна, не разкриват информация, определена от другата страна като поверителна.
 3. Арбитражният комитет заседава при закрити врата, когато становището и доводите на една от страните съдържат поверителна делова информация. Страните са длъжни да опазват поверителния характер на заседанията на арбитражния комитет, когато същите се провеждат при закрити врата.
 Член 12
 Контакти ex parte
 1. Арбитражният комитет няма право да провежда срещи или да осъществява контакти с една от страните в отсъствие на другата страна.
 2. Никой арбитър няма право да обсъжда каквито и да било аспекти на предмета на производството с едната или с двете страни в отсъствие на останалите арбитри.
 Член 13
 Становища аmicus curiae
 1. Освен ако страните не уговорят друго, до пет (5) дни след датата на съставянето на арбитражния комитет арбитражният комитет може да приема непоискани писмени становища от физически лица, граждани на едната или другата


text:
страна, или от юридически лица, установени на територията на едната или другата страна, които са независими от правителствата на страните, при условие че тези становища:
 а)
 постъпят в арбитражния комитет до десет (10) дни след датата на съставянето на арбитражния комитет;
 б)
 са пряко свързани с фактически или юридически въпрос, разглеждан от арбитражния комитет;
 в)
 съдържат описание на лицето, което внася становището, включително националност на физическото лице и съответно седалище, предмет на дейност, правен статут, общи цели и източник на финансиране на юридическото лице;
 г)
 посочват характера на интереса на лицето в производството пред арбитражния комитет; и
 д)
 са изготвени на езиците, избрани от страните в съответствие с член 15, параграфи 1 и 2 от настоящия процедурен правилник.
 2. Становищата се връчват на страните с цел да представят своите коментари. Страните могат да внесат коментари в арбитражния комитет в срок от десет (10) дни след връчването.
 3. Арбитражният комитет изброява в своя доклад всички становища, които са постъпили при него в съответствие с параграф 1 от настоящия член. Арбитражният комитет не е длъжен да разгледа в своя доклад доводите, приведени в тези становища, но ако ги разгледа, е длъжен да вземе предвид и всички коментари, представени от страните съгласно параграф 2 от настоящия член.
 Член 14
 Неотложни ситуации
 В неотложни ситуации по смисъла на част III от Споразумението арбитражният комитет, след като се консултира със страните, приема подходящи изменения на сроковете, посочени в настоящия процедурен правилник. Арбитражният комитет уведомява страните за тези изменения.
 Член 15
 Писмени и устни преводи
 1. По време на консултациите, посочени в член 77 от Споразумението, и не по-късно от заседанието, посочено в член 4, параграф 1 от настоящия процедурен правилник, страните полагат усилия да уговорят общ работен език за производството пред арбитражния комитет.
 2. Ако страните не съумеят да уговорят общ работен език, се прилагат правилата по член 91, параграф 2 от Споразумението.
 3. Страната ответник осигурява устен превод на устните изложения на езиците, избрани от страните.
 4. Докладите и решенията на арбитражния комитет се изготвят на езика или езиците, избран(и) от страните. Ако страните не са уговорили общ работен език, междинният и окончателният доклад на арбитражния комитет се изготвят на един от работните езици на СТО.
 5. Всяка от страните може да представи коментари относно точността на писмените преводи на документи, изготвени съгласно настоящия процедурен правилник.
 6. Всяка страна заплаща разноските по превода на своите писмени становища. Всички разходи за писмен превод на решение се поемат поравно между страните.
 Член 16
 Други процедури
 Сроковете, определени в настоящия процедурен правилник, се изменят в съответствие със специалните срокове, предвидени за приемането от арбитражния комитет на доклад или решение в производствата по членове 84, 85, 86 и 87 от Споразумението.
 ПРИЛОЖЕНИЕ II
 КОДЕКС ЗА ПОВЕДЕНИЕ НА АРБИТРИТЕ И МЕДИАТОРИТЕ
 Член 1
 Определения
 В настоящия кодекс за поведение:
 а)
 „административен персонал“, по отношение на арбитър, означава лицата, които са под ръководството и контрола на съответния арбитър, с изключение на помощниците;
 б)
 „помощник“ означава лице, което в рамките на мандата на определен арбитър и под ръководството и контрола на


text:
арбитър извършва проучвания или оказва съдействие на този арбитър;
 в)
 „кандидат“ означава лице, чието име фигурира в списъка на арбитрите, посочен в член 94 от Споразумението, и чиято кандидатура за избиране като арбитър се разглежда по реда на член 80 от Споразумението;
 г)
 „медиатор“ означава лице, което е избрано за медиатор в съответствие с член 78 от Споразумението; и
 д)
 „член“ или „арбитър“ означава член на арбитражен комитет, съставен съгласно член 80 от Споразумението.
 Член 2
 Ръководни принципи
 1. За да бъде гарантирана почтеността и безпристрастността на механизма за уреждане на спорове всеки кандидат или арбитър е длъжен:
 а)
 да се запознае с настоящия кодекс за поведение;
 б)
 да бъде независим и безпристрастен;
 в)
 да не допуска пряк или косвен конфликт на интереси;
 г)
 да не допуска нарушения на деонтологичните норми и да не създава впечатления за нарушаване на деонтологичните норми или за пристрастност;
 д)
 да съблюдава строги норми на поведение; и
 е)
 да не се влияе от личен интерес, от оказван външен натиск, от съображения от политически характер, от обществени недоволства, от лоялност по отношение на една от страните или от страх от критики.
 2. Арбитърът няма право пряко или косвено да поема задължения или да приема облаги под каквато и да било форма, които по някакъв начин биха възпрепятствали или биха създали впечатление за възпрепятстване на надлежното изпълнение на неговите задължения.
 3. Арбитърът няма право да използва своето положение в арбитражния комитет, за да обслужва лични или частни интереси. Арбитърът се въздържа от действия, които могат да създадат впечатление, че други лица са в състояние да му окажат влияние.
 4. Арбитърът не позволява поведението или преценката му да бъдат повлияни от предишни или настоящи връзки или отговорности от финансов, делови, професионален, личен или обществен характер.
 5. Арбитърът се въздържа от установяването на каквито и да било връзки или от придобиването на всякакви финансови облаги, които биха могли да повлияят на неговата безпристрастност или които биха могли логично да създадат впечатление за нарушаване на деонтологичните норми или за пристрастност.
 6. Арбитърът упражнява своя мандат, без да приема или иска указания от правителства, от международни правителствени организации или международни неправителствени организации, или от частни източници, и не трябва да е участвал в предишни етапи на спора, който му е възложен за разглеждане.
 Член 3
 Задължения за оповестяване
 1. Преди да приеме назначението си за арбитър съгласно член 80 от Споразумението, кандидатът, на когото е предложено да бъде назначен за арбитър, е длъжен да оповести наличието на всякакви интереси, връзки или други обстоятелства, които биха могли да повлияят на неговата независимост или безпристрастност, или които биха могли логично да създадат впечатление за нарушаване на деонтологичните норми или за пристрастност в производството.
 2. За тази цел кандидатът е длъжен да полага всички разумни усилия, за да се информира за съществуването на такива интереси, връзки и обстоятелства, включително финансови, професионални, трудови или семейни интереси.
 3. Задължението за оповестяване по параграф 1 е постоянно и изисква от арбитъра да оповестява всички подобни интереси, връзки или обстоятелства, които могат да възникнат на един или друг


text:
етап от производството.
 4. Възможно най-скоро след като кандидатът или арбитърът узнае обстоятелства, отнасящи се до реални или възможни нарушения на настоящия кодекс за поведение, той съобщава тези обстоятелства на Комитета по търговия и развитие с цел последващото им разглеждане от страните.
 Член 4
 Задължения на арбитрите
 1. След като приеме назначението си, арбитърът трябва да е на разположение да изпълнява задълженията си и да изпълнява тези задължения съвестно и своевременно по време на цялото производство по справедлив и прилежен начин.
 2. Арбитърът разглежда единствено въпросите, които са повдигнати по време на производството и са необходими за вземането на решение, и не може да делегира това задължение на друго лице.
 3. Арбитърът предприема всички подходящи мерки, за да гарантира, че неговите помощници и административният му персонал познават и изпълняват задълженията, поети от арбитрите по силата на членове 2, 3, 4 и 6 от настоящия кодекс за поведение.
 Член 5
 Задължения на бившите арбитри
 1. Бившият арбитър се въздържа от действия, които могат да създадат впечатление за проявена пристрастност при изпълнение на задълженията му или за извлечена изгода от решението на арбитражния комитет.
 2. Бившият арбитър изпълнява задълженията, посочени в член 6 от настоящия кодекс за поведение.
 Член 6
 Поверителност
 1. Арбитърът никога не разкрива информация за производството, която не е публична, или информация, придобита по време на производството, за което е назначен. Арбитърът не може при никакви обстоятелства да използва или разкрива тази информация, за да набави лична облага за себе си или за други лица, или за да увреди интересите на други лица.
 2. Арбитърът не разкрива решението на арбитражния комитет или части от него преди това решение да бъде публикувано.
 3. Арбитърът никога не разкрива разискванията, провеждани в арбитражния комитет, или становищата на други арбитри, и не прави изявления относно производството, за което е назначен или относно предмета на спора в производството.
 Член 7
 Разходи
 Арбитърът води документация и представя окончателен отчет за времето, отделено на производството, и за своите разходи, както и за времето и разходите на своите помощници и административен персонал.
 Член 8
 Медиатори
 Настоящият кодекс за поведение се прилага към медиаторите mutatis mutandis.


text:
 19/ 12
 BG
 Официален вестник на Европейския съюз
 96
 41997A0719(02)
 C 221/12
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 ВТОРИ ПРОТОКОЛ
 съставен на основание член К.3 от Договора за Европейския съюз, към Конвенцията за защита на финансовите интереси на Европейските общности
 ВИСОКОДОГОВАРЯЩИТЕ СТРАНИ по настоящия протокол, държави-членки на Европейския съюз,
 КАТО СЕ ПОЗОВАВАТ на акта на Съвета от 19 юни 1997 г.,
 КАТО ЖЕЛАЯТ да осигурят техните наказателни закони да допринасят ефикасно за защитата на финансовите интереси на Европейските общности;
 КАТО ПРИЗНАВАТ важността на Конвенцията за защита на финансовите интереси на Европейските общности от 26 юли 1995 г. в борбата с измамите, които нанасят щети на приходите и разходите на Общността;
 КАТО ПРИЗНАВАТ важността на Протокола от 27 септември 1996 г. към споменатата конвенция в борбата срещу корупцията, която нанася или може да нанесе щети на финансовите интереси на Европейските общности;
 КАТО СЪЗНАВАТ, че финансовите интереси на Европейските общности могат да пострадат или да са застрашени от действия, извършени от името на юридически лица, и от действия, включващи пране на пари;
 УБЕДЕНИ в необходимостта националният закон да бъде адаптиран, когато е необходимо, за да осигури възможността юридически лица да могат да отговарят в случаи на измама, активна корупция или пране на пари, извършени за тяхно облагодетелстване, които ощетяват или биха могли да нанесат щети на финансовите интереси на Европейските общности;
 УБЕДЕНИ в необходимостта националният закон да бъде адаптиран, когато е необходимо, за да наказва действия по пране на облагите от измамата или корупцията, които нанасят или биха нанесли щети на финансовите интереси на Европейските общности и да направят възможно конфискуването на облагите от такива измами и корупция;
 УБЕДЕНИ в необходимостта националният закон да бъде адаптиран, когато е необходимо, за да се предотврати отказването на взаимна помощ само защото престъпленията, обхванати от настоящия протокол, засягат или се считат за данъчни или митнически престъпления;
 КАТО ОТБЕЛЯЗВАТ, че сътрудничеството между държавите-членки вече е обхванато от Конвенцията за защита на финансовите интереси на Европейските общности от 26 юли 1995 г., но има нужда, без това да накърнява задълженията по законодателството на Общността, да бъде изготвена също съответна разпоредба за сътрудничеството между държави-членки и Комисията, за да се осигурят ефикасни действия срещу измамата, активната и пасивната корупция, и свързаното пране на пари, които нанасят или биха нанесли щети на финансовите интереси на Европейските общности, включително за обмен на информация между държавите-членки и Комисията;
 КАТО СЧИТАТ, че за да се насърчи и улесни обменът на информация, е необходимо да се осигури адекватна защита на личните данни;
 КАТО СЧИТАТ, че обменът на информация не трябва да възпрепятства извършващи се разследвания и поради това е необходимо да осигури защита на тайната на разследване;
 КАТО СЧИТАТ, че трябва да се съставят съответните разпоредби по компетентността на Съда на Европейските общности;
 КАТО СЧИТАТ, че съответните разпоредби на Конвенцията за защита на финансовите интереси на Европейските общности от 26 юли 1995 г. трябва да станат приложими за някои действия, обхванати от настоящия протокол,
 СЕ ДОГОВОРИХА ЗА СЛЕДНИТЕ РАЗПОРЕДБИ:
 Член 1
 Определения
 За целите на настоящия протокол:
 а)
 „конвенция“ означава конвенцията, съставена на


text:
основание член К.3 от Договора за Европейския съюз, за защита на финансовите интереси на Европейските общности от 26 юли 1995 г. (1);
 б)
 „измама“ означава деянието, посочено в член 1 от конвенцията;
 в)
 —
 „пасивна корупция“ означава деянието, посочено в член 2 от Протокола, съставен на основание на член К.3 на Договора за Европейския съюз към Конвенцията за защита на финансовите интереси на Европейските общности от 27 септември 1996 г. (2),
 —
 „активна корупция“ означава деянието, посочено в член 3 от същия протокол;
 г)
 „юридическо лице“ означава всяка институция, която има такъв статут съгласно приложимия национален закон, с изключение на държавни или други публични органи при упражняване на държавни пълномощия и на публични международни организации;
 д)
 „пране на пари“ означава деянието, както е дефинирано в третото тире на член 1 на Директива 91/308/ЕИО на Съвета от 10 юни 1991 г. за предотвратяване на използването на финансовата система за пране на пари (3), свързано с облагите от измама, най-малкото в сериозни случаи, и при активна и пасивна корупция.
 Член 2
 Пране на пари
 Всяка държава-членка ще вземе необходимите мерки за да постанови прането на пари като престъпление по Наказателния кодекс.
 Член 3
 Отговорност на юридически лица
 1. Всяка държава-членка взема необходимите мерки, за да осигури юридически лица да могат да се държат отговорни за измама, активна корупция и пране на пари, извършени за тяхна облага от всяко лице, действащо самостоятелно или като част от орган на юридическото лице, което има ръководно положение в рамките на юридическото лице, което се основава на
 —
 правомощие да представлява юридическото лице, или
 —
 пълномощие да взема решения от името на юридическото лице, или
 —
 пълномощие да упражнява контрол в рамките на юридическото лице,
 както и за участието като помагачи или подбудители в такава измама, активна корупция или пране на пари, или опит за извършване на такава измама.
 2. Отделно от случаите, вече предвидени в параграф 1, всяка държава-членка взема необходимите мерки, за да осигури юридическо лице да може да бъде отговорно, когато липсата на надзор и контрол от лице, посочено в параграф 1, е направило възможно извършването на измама или акт на активна корупция, или пране на пари за облага на това юридическо лице от подчинено на него лице.
 3. Отговорността на юридическото лице по параграфи 1 и 2 няма да изключва наказателно съдебно преследване срещу физически лица, които са извършители, подбудители или помагачи в измама, активна корупция или пране на пари.
 Член 4
 Санкции на юридическо лице
 1. Всяка държава-членка взема необходимите мерки, за да осигури юридическо лице да е отговорно съгласно член 3, параграф 1 и да подлежи на наказание с ефективни, съразмерни и възпиращи санкции, които включват наказателни или ненаказателни глоби, и могат да включват други санкции като:
 a)
 лишаване от право на социални придобивки и помощи;
 б)
 временно или завинаги лишаване от право да се упражнява търговска дейност;
 в)
 поставяне под съдебен надзор;
 г)
 заповед за ликвидация.
 2. Всяка държава-членка взема необходимите мерки, за да осигури юридическо лице, отговорно съгласно член 3, параграф 2, да подлежи на наказание с ефективни, съразмерни


text:
и възпиращи санкции или мерки.
 Член 5
 Конфискация
 Всяка държава-членка взема необходимите мерки, за да направи възможно отнемането и — без да засяга правата на добросъвестни трети страни — конфискацията или премахване на оръдията и облагите на измама, активна и пасивна корупция и пране на пари, или на имущество, стойността на което съответства на тези облаги. Държавата-членка се разпорежда с всяко оръдие, облаги или друго имущество, отнето или конфискувано в съответствие с националния закон.
 Член 6
 Данъчни или митнически престъпления
 Държава-членка на може да откаже да предостави взаимна помощ по отношение на измама, активна и пасивна корупция и пране на пари единствено по причина, че се отнася или се счита за данъчно или митническо престъпление.
 Член 7
 Сътрудничество с Комисията на Европейските общности
 1. Държавите-членки и Комисията си сътрудничат в борбата срещу измамите, активната и пасивна корупция и прането на пари.
 За тази цел Комисията оказва техническа и оперативна помощ, от която може да се нуждаят компетентните национални органи, за да се улесни координацията на техните разследвания.
 2. Компетентните органи в държавите-членки могат да обменят информация с Комисията, така че да се улесни установяването на факти и да осигурят ефикасни действия срещу измамите, активната и пасивната корупция и прането на пари. Комисията и компетентните национални органи вземат предвид при всеки специфичен случай изискванията за тайна на разследването и защита на данните. В тази връзка, когато държава-членка предоставя информация на Комисията, тя може да постави специфични условия за използване на информацията от Комисията или от друга държава-членка, на която тази информация може да бъде предадена.
 Член 8
 Отговорност за защита на данните на Комисията
 В контекста на обмен на информация съгласно член 7, параграф 2, Комисията осигурява по отношение на обработката на лични данни ниво на защита, еквивалентно на нивото на защита, определено в Директива 95/46/ЕО на Европейския парламент и на Съвета от 24 октомври 1995 г. относно защитата на лицата по отношение на обработката на лични данни и относно свободното движение на тези данни (4).
 Член 9
 Публикуване на правилата за защита на данните
 Приетите правила, засягащи задълженията по член 8, се публикуват в Официален вестник на Европейските общности.
 Член 10
 Предаване на данни на други държави-членки и на трети страни
 1. При спазване на всяко от условията, посочени в член 7, параграф 2, Комисията може да предава лични данни, получени от държава-членка при изпълнение на нейните функции по член 7, на всяка друга държава-членка. Комисията информира държавата-членка, която е предоставила информацията, за своето намерение да извърши това предаване.
 2. Комисията може при същите условия да предава лични данни, получени от държава-членка при изпълнение на нейните функции по член 7, на всяка трета страна, при условие че държавата-членка, която е предоставила информацията, е съгласна с това предаване.
 Член 11
 Надзорни органи
 Всеки орган, определен или създаден за да упражнява функцията на независим надзор на защитата на данните, притежавани от Комисията съгласно нейните функции по Договора за създаване на Европейската общност, е компетентен да упражнява същите функции по отношение на личните данни, притежавани от Комисията по силата на настоящия протокол.
 Член


text:
12
 Връзка с конвенцията
 1. Разпоредбите на членове 3, 5 и 6 от конвенцията се отнасят за деянието, упоменато в член 2 от настоящия протокол.
 2. Следните разпоредби на конвенцията също се отнасят за настоящия протокол:
 —
 член 4, при разбирането, че ако не е посочено друго по време на нотификацията, предвидена в член 16, параграф 2 от настоящия протокол, всяка декларация по смисъла на член 4, параграф 2 от конвенцията се отнася също за настоящия протокол,
 —
 член 7, при разбирането, че принципът ne bis in idem се отнася също за юридически лица и че ако не е посочено друго по време на нотификацията, предвидена в член 16, параграф 2 от настоящия протокол, всяка декларация по смисъла на член 4, параграф 2 от конвенцията се отнася също за настоящия протокол,
 —
 член 9,
 —
 член10.
 Член 13
 Съд на Европейските общности
 1. Всеки спор между държави-членки при тълкуването или прилагането на настоящия протокол трябва в началния етап да бъде разгледан от Съвета в съответствие с процедурата, определена в дял VI от Договора за Европейския съюз, с оглед постигане на разрешение.
 Ако не се намери разрешение в срок от шест месеца, въпросът се отнася до Съда на Европейските общности от страна по спора.
 2. Всеки спор между една или повече държави-членки и Комисията, засягащ прилагането на член 2 по отношение на член 1, буква е), членове 7, 8 И, 10 и член 12, параграф 2, четвърта алинея от настоящия протокол, за който е потвърдено, че не може да се разреши чрез преговори, може да се предостави на Съда на Европейските общности след изтичане на срока от шест месеца от датата, на която една от страните е нотифицирала другата за съществуването на спора.
 3. Протоколът, съставен на основание член К.3 на Договора за Европейския съюз, относно тълкуването чрез преюдициални заключения от Съда на Европейските общности на Конвенцията за защита на финансовите интереси на Европейските общности от 29 ноември 1996 г. (5), се отнася за настоящия протокол при разбирането, че декларацията, направена от държава-членка съгласно член 2 от посочения протокол, е валидна също за настоящия протокол, освен ако съответната държава-членка не направи декларация за противното при даване на нотификацията, предвидена в член 16, параграф 2 от настоящия протокол.
 Член 14
 Извъндоговорна отговорност
 За целите на настоящия протокол извъндоговорната отговорност на Общността се урежда с член 215, втора алинея от Договора за създаване на Европейската общност. Прилага се член 178 от същия договор.
 Член 15
 Съдебен контрол
 1. Съдът на Европейските общности има юрисдикция при съдебно производство, предизвикано от всяко физическо или юридическо лице срещу решение на Комисията, адресирано до това лице, или което пряко или лично засяга това лице, на основание нарушаване на член 8 или някое правило, прието съгласно него, или при злоупотреба с власт.
 2. Член 168а, параграфи 1 и 2, член 173, пета алинея, член 174, първа алинея, член 176, първа и втора алинея и членове 185 и 186 от Договора за създаване на Европейската общност, както и Уставът на Съда на Европейските общности, се прилагат mutatis mutandis.
 Член


text:
16
 Влизане в сила
 1. Настоящият протокол подлежи на одобряване от държавите-членки в съответствие с техните конституционни изисквания.
 2. Държавите-членки нотифицират генералния секретар на Съвета на Европейския съюз за приключване на процедурите, изисквани съгласно техните съответни конституционни норми, за одобряване на този протокол.
 3. Настоящият протокол влиза в сила деветдесет дни след нотификацията, предвидена в параграф 2, от държавата, която, бидейки членка на Европейския съюз към датата на одобряване от Съвета на акта за съставяне на настоящия протокол, е последната, изпълнила тази формалност. Ако обаче конвенцията не е влязла в сила на тази дата, настоящият протокол влиза в сила от датата, на която конвенцията влиза в сила.
 4. Прилагането на член 7, параграф 2 обаче се спира, ако и докато съответните институции на Европейските общности не изпълнят задължението да публикуват правилника за защита на данни съгласно член 9 или не са спазени условията на член 11, засягащи надзорния орган.
 Член 17
 Присъединяване на нови държави-членки
 1. Настоящият протокол е открит за присъединяване от всяка държава, която става членка на Европейския съюз.
 2. Текстът на настоящия протокол на езика на присъединяващата се държава, съставен от Съвета на Европейския съюз, е автентичен.
 3. Документите за присъединяване се депозират при депозитаря.
 4. Настоящият протокол влиза в сила по отношение на всяка държава, която се присъединява към него, деветдесет дни след депозирането на нейния документ за присъединяване или на датата на влизане в сила на настоящия протокол, ако той не е влязъл в сила при изтичане на упоменатия период от деветдесет дни.
 Член 18
 Резерви
 1. Всяка държава-членка може да си запази правото да постанови прането на пари, свързано с облаги от активна и пасивна корупция, като престъпление по Наказателния кодекс, само при сериозни случаи на активна и пасивна корупция. Всяка държава-членка, която формулира такава резерва, информира депозитаря, като посочва подробно обхвата на резервата при нотификацията, предвидена в член 16, параграф 2. Тази резерва е валидна за срок от пет години след упоменатата нотификация. Тя може да бъде подновена веднъж за още един период от пет години.
 2. Република Австрия може при предаване на нотификацията, посочена в член 16, параграф 2, да декларира, че тя не се обвързва с членове 3 и 4. Тази декларация престава да действа пет години след одобряването на акта за съставяне на настоящия протокол.
 3. Не се разрешават други резерви, освен предвидените в член 12, параграф 2, първо и второ тире.
 Член 19
 Депозитар
 1. Генералният секретар на Съвета на Европейския съюз изпълнява длъжността депозитар на настоящия протокол.
 2. Депозитарят публикува в Официален вестник на Европейските общности информация по напредъка на одобряванията и присъединяванията, декларации и резерви и всякакви други нотификации, засягащи настоящия протокол.
 EN FE DE LO CUAL, los plenipotenciarios abajo firmantes suscriben el presente Protocolo.
 TIL BEKRÆFTELSE HERAF har undertegnede befuldmægtigede underskrevet denne protokol.
 ZU URKUND DESSEN haben die Bevollmächtigten ihre Unterschriften unter dieses Protokoll gesetzt.
 ΣΕ ΠΙΣΤΩΣΗ ΤΩΝ ΑΝΩΤΕ;Ω, οι υπογράφοντες πληρεξούσιοι έθεσαν την υπογραφή τους κάτω από το παρόν πρωτόκολλο.
 IN WITNESS WHEREOF, the undersigned Plenipotentiaries have hereto set their hands.
 EN FOI DE QUOI,


text:
les plénipotentiaires soussignés ont apposé leurs signatures au bas du présent protocole.
 DÁ FHIANÚ SIN, chuir na Lánchumhachtaigh thíos-sínithe a lámh leis an bPrótacal seo.
 IN FEDE DI CHE, i plenipotenziari sottoscritti hanno apposto le loro firme in calce al presente protocollo.
 TEN BLIJKE WAARVAN de ondergetekende gevolmachtigden hun handtekening onder dit protocol hebben gesteld.
 EM FÉ DO QUE, os plenipotenciários abaixo assinados apuseram as suas assinaturas no presente protocolo.
 TÄMÄN VAKUUDEKSI täysivaltaiset edustajat ovat allekirjoittaneet tämän pöytäkirjan.
 TILL BEVIS HÄRPÅ har de befullmäktigade undertecknat detta protokoll.
 Hecho en Bruselas, el diecinueve de junio de mil novecientos noventa y siete, en un ejemplar único, en lenguas alemana, danesa, española, finesa, francesa, griega, inglesa, irlandesa, italiana, neerlandesa, portuguesa y sueca, siendo cada uno de estos textos igualmente auténtico, que será depositado en los archivos de la Secretaría General del Consejo de la Unión Europea.
 Udfærdiget i Bruxelles, den nittende juni nitten hundrede og syvoghalvfems, i ét eksemplar på dansk, engelsk, finsk, fransk, græsk, irsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed; de deponeres i arkiverne i Generalsekretariatet for Rådet for Den Europæiske Union.
 Geschehen zu Brüssel am neunzehnten Juni neunzehnhundertsiebenundneunzig in einer Urschrift in dänischer, deutscher, englischer, finnischer, französischer, griechischer, irischer, italienischer, niederländischer, portugiesischer, schwedischer und spanischer Sprache, wobei jeder Wortlaut gleichermaßen verbindlich ist; die Urschrift wird im Archiv des Generalsekretariats des Rates der Europäischen Union hinterlegt.
 Έγινε στις Βρυξέλλες, στις δέκαεννέα Ιουνίου χίλια εννιακόσια ενενήντα επτά, σε ένα μόνο αντίτυπο, στην αγγλική, γαλλική, γερμανική, δανική, ελληνική, ιρλανδική, ισπανική, ιταλική, ολλανδική, πορτογαλική, σουηδική και φινλανδική γλώσσα, όλα δε τα κείμενα είναι εξίσου αυθεντικά και κατατίθενται στα αρχεία της Γενικής Γραμματείας του Συμβουλίου της Ευρωπαϊκής Ένωσης.
 Done at Brussels, this nineteenth day of June in the year one thousand nine hundred and ninety-seven, in a single original, in the Danish, Dutch, English, Finnish, French, German, Greek, Irish, Italian, Portuguese, Spanish and Swedish languages, each text being equally authentic, such original remaining deposited in the archives of the General Secretariat of the Council of the European Union.
 Fait à Bruxelles, le dix-neuf juin mil neuf cent quatre-vingt-dix-sept en un exemplaire unique, en langues allemande, anglaise, danoise, espagnole, finnoise, française, grecque, irlandaise, italienne, néerlandaise, portugaise et suédoise, chacun de ces textes faisant également foi, exemplaire qui est déposé dans les archives du Secrétariat général du Conseil de l'Union européenne.
 Arna dhéanamh sa Bhruiséil, an naoú lá déag de Mheitheamh sa bhliain míle naoi gcéad nócha a seacht, i scríbhinn bhunaidh amháin sa Bhéarla, sa Danmhairgis, san Fhionlainnis, sa Fhraincis, sa Ghaeilge, sa Ghearmáinis, sa Ghréigis, san Iodáilis, san Ollainnis, sa Phortaingéilis, sa Spáinnis agus sa tSualainnis agus comhúdarás ag na téacsanna i ngach ceann de na teangacha sin; déanfar an scríbhinn bhunaidh sin a thaisceadh i gcartlann Ardrúnaíocht Chomhairle an Aontais Eorpaigh.
 Fatto a Bruxelles, il diciannove giugno millenovecentonovantasette, in un unico esemplare in lingua danese, finlandese, francese, greca, inglese, irlandese, italiana, olandese, portoghese, spagnola, svedese e tedesca, tutti i testi facenti ugualmente fede, esemplare depositato


text:
negli archivi del segretariato generale del Consiglio dell'Unione europea.
 Gedaan te Brussel, de negentiende juni negentienhonderd zevenennegentig, opgesteld in één exemplaar in de Deense, de Duitse, de Engelse, de Finse, de Franse, de Griekse, de Ierse, de Italiaanse, de Nederlandse, de Portugese, de Spaanse en de Zweedse taal, zijnde alle teksten gelijkelijk authentiek, dat wordt nedergelegd in het archief van het Secretariaat-generaal van de Raad van de Europese Unie.
 Feito em Bruxelas, em dezanove de Junho de mil novecentos e noventa e sete, em exemplar único, nas línguas alemã, dinamarquesa, espanhola, finlandesa, francesa, grega, inglesa, irlandesa, italiana, neerlandesa, portuguesa e sueca, fazendo igualmente fé todos os textos, depositado nos arquivos do Secretariado-Geral do Conselho da União Europeia.
 Tehty Brysselissä yhdeksäntenätoista päivänä kesäkuuta vuonna tuhatyhdeksänsataayhdeksänkymmentäseitsemän yhtenä ainoana kappaleena englannin, espanjan, hollannin, iirin, italian, kreikan, portugalin, ranskan, ruotsin, saksan, suomen ja tanskan kielellä kaikkien näiden tekstien ollessa yhtä todistusvoimaiset, ja se talletetaan Euroopan unionin neuvoston pääsihteeristön arkistoon.
 Utfärdat i Bryssel den nittonde juni nittonhundranittiosju i ett enda exemplar på danska, engelska, finska, franska, grekiska, iriska, italienska, nederländska, portugisiska, spanska, svenska och tyska språken, vilka samtliga texter är lika giltiga, och detta original skall deponeras i arkiven hos generalsekretariatet för Europeiska unionens råd.
 Pour le gouvernement du royaume de Belgique
 Voor de regering van het Koninkrijk België
 Für die Regierung des Königreichs Belgien
 For regeringen for Kongeriget Danmark
 Für die Regierung der Bundesrepublik Deutschland
 Για την κυβέρνηση της Ελληνικής Δημοκρατίας
 Por el Gobierno del Reino de España
 Pour le gouvernement de la République française
 Thar ceann Rialtas na hÉireann
 For the Government of Ireland
 Per il governo della Repubblica italiana
 Pour le gouvernement du grand-duché de Luxembourg
 Voor de regering van het Koninkrijk der Nederlanden
 Für die Regierung der Republik Österreich
 Pelo Governo da República Portuguesa
 Suomen hallituksen puolesta
 På finska regeringens vägnar
 På svenska regeringens vägnar
 For the Government of the United Kingdom of Great Britain and Northern Ireland
 (1) ОВ C 316, 27.11.1995 г., стр. 49.
 (2) ОВ C 313, 23.10.1996 г., стр. 2.
 (3) ОВ L 166, 28.6.1991 г., стр. 77.
 (4) ОВ L 281, 23.11.1995 г., стр. 31.
 (5) ОВ C 151, 20.5.1997 г., стр. 1.
 Съвместна декларация по член 13, параграф 2
 Държавите-членки декларират, че позоваването в член 13, параграф 2 на член 7 от Протокола се прилага само по отношение на сътрудничеството между Комисията, от една страна, и държавите-членки, от друга страна, и не засяга свободата на действие на държавите-членки при предоставянето на информация по време на наказателни разследвания.
 Декларация на Комисията по член 7
 Комисията приема задачите, които са ѝ възложени по силата на член 7 от Втория допълнителен протокол към Конвенцията за защита на финансовите интереси на Европейските общности.


text:
 12.3.2021
 BG
 Официален вестник на Европейския съюз
 L 86/17
 РЕШЕНИЕ No 2/ЕО/2020
 от 11 февруари 2021 година
 на Съвместния комитет, създаден съгласно Споразумението за взаимно признаване между Европейската общност и Япония, относно даването на одобрение на орган за оценяване на съответствието по Секторното приложение за крайни далекосъобщителни съоръжения и за честотни генератори [2021/433]
 СЪВМЕСТНИЯТ КОМИТЕТ,
 като взе предвид Споразумението за взаимно признаване между Европейската общност и Япония, и по-специално член 8, параграф 3, буква а) и член 9, параграф 1, буква б) от него,
 като има предвид, че Съвместният комитет трябва да вземе решение за включване в секторно приложение на един или няколко органа за оценяване на съответствието,
 РЕШИ:
 1.
 За посочения по-долу орган за оценяване на съответствието се дава одобрение по Секторното приложение за крайни далекосъобщителни съоръжения и за честотни генератори към Споразумението по отношение на посочените по-долу продукти и процедури за оценяване на съответствието. Одобрението се отнася до разширяване на обхвата на действие на номинирания орган за оценяване на съответствието по Секторното приложение за крайни далекосъобщителни съоръжения и за честотни генератори, така че в допълнение към Закона за радиовълните да включва и Закона за далекосъобщенията.
 Наименование, съкращение и данни за контакт на органа за оценяване на съответствието:
 Наименование: CETECOM GmbH
 Адрес: Im Teelbruch 116, D-45219 Essen, ГЕРМАНИЯ
 Телефон: +49 20549519404
 Факс: +49 20549519150
 Електронна поща: francis.lima@cetecom.com
 URL адрес: http://www.cetecom.com
 Лице за контакт на номинирания орган за оценяване на съответствието: Francis Lima
 Обхват на одобрението по отношение на продуктите и процедурите за оценяване на съответствието:
 За Закона за далекосъобщенията
 —
 Крайно оборудване за повикване (всички видове оборудване)
 —
 Крайно оборудване, с изключение на предходната позиция (всички видове оборудване)
 За Закона за радиовълните:
 —
 Определено радиооборудване, посочено в член 38-2-2, параграф 1, подточки i), ii) и iii) от Закона за радиовълните
 2.
 Настоящото решение заменя всяко предходно одобрение на въпросния орган за оценяване на съответствието по отношение на приложимите законови, подзаконови и административни разпоредби, посочени в параграф 1.
 3.
 Настоящото решение, съставено в два еднообразни екземпляра, се подписва от съпредседателите. Решението поражда действие от датата на полагане на последния подпис.
 Токио, 23 декември 2020 година.
 От името на Япония
 Daisuke NIHEI
 Брюксел, 11 февруари 2021 година.
 От името на Европейския съюз
 Lucian CERNAT


text:
 22.8.2019
 BG
 Официален вестник на Европейския съюз
 L 219/10
 РЕШЕНИЕ НА СЪВМЕСТНИЯ КОМИТЕТ НА ЕИП No 198/2017
 от 27 октомври 2017 година
 за изменение на приложение II (Технически правила, стандарти, изпитвания и сертифициране) и на приложение IV (Енергетика) към Споразумението за ЕИП [2019/1361]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2016/2282 на Комисията от 30 ноември 2016 г. за изменение на регламенти (ЕО) No 1275/2008, (ЕО) No 107/2009, (ЕО) No 278/2009, (ЕО) No 640/2009, (ЕО) No 641/2009, (ЕО) No 642/2009, (ЕО) No 643/2009, (ЕС) No 1015/2010, (ЕС) No 1016/2010, (ЕС) No 327/2011, (ЕС) No 206/2012, (ЕС) No 547/2012, (ЕС) No 932/2012, (ЕС) No 617/2013, (ЕС) No 666/2013, (ЕС) No 813/2013, (ЕС) No 814/2013, (ЕС) No 66/2014, (ЕС) No 548/2014, (ЕС) No 1253/2014, (ЕС) 2015/1095, (ЕС) 2015/1185, (ЕС) 2015/1188, (ЕС) 2015/1189 и (ЕС) 2016/2281 по отношение на използването на допустими отклонения при процедурите за проверка (1) следва да бъде включен в Споразумението за ЕИП.
 (2)
 Поради това приложения II и IV към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Глава IV от приложение II към Споразумението за ЕИП се изменя, както следва:
 1.
 В точки 6г (Регламент (ЕС) No 327/2011 на Комисията), 8 (Регламент (ЕС) No 1275/2008 на Комисията), 12 (Регламент (ЕО) No 278/2009 на Комисията), 13 (Регламент (ЕО) No 640/2009 на Комисията), 14 (Регламент (ЕО) No 641/2009 на Комисията) и 15 (Регламент (ЕО) No 642/2009 на Комисията) се добавя следното тире:
 „—
 32016 R 2282: Регламент (ЕС) 2016/2282 на Комисията от 30 ноември 2016 г. (ОВ L 346, 20.12.2016 г., стр. 51).“
 2.
 В точки 6a (Регламент (ЕС) No 206/2012 на Комисията), 6б (Регламент (ЕС) No 1015/2010 на Комисията), 6в (Регламент (ЕС) No 1016/2010 на Комисията), 6д (Регламент (ЕС) No 932/2012 на Комисията), 6е (Регламент (ЕС) No 547/2012 на Комисията), 6з (Регламент (ЕС) No 548/2014 на Комисията), 6и (Регламент (ЕС) No 617/2013 на Комисията), 6й (Регламент (ЕС) No 666/2013 на Комисията), 6к (Регламент (ЕС) No 66/2014 на Комисията), 6л (Регламент (ЕС) No 1253/2014 на Комисията), 6м (Регламент (ЕС) 2015/1185 на Комисията), 6н (Регламент (ЕС) 2015/1189 на Комисията), 6o (Регламент (ЕС) 2015/1095 на Комисията), 6п (Регламент (ЕС) 2015/1188 на Комисията), 6р (Регламент (ЕС) 2016/2281 на Комисията), 9 (Регламент (ЕО) No 107/2009 на Комисията) и 16 (Регламент (ЕО) No 643/2009 на Комисията) се добавя следното:
 „, изменен със:
 —
 32016 R 2282: Регламент (ЕС) 2016/2282 на Комисията от 30 ноември 2016 г. (ОВ L 346, 20.12.2016 г., стр. 51).“
 Член 2
 Приложение IV към Споразумението за ЕИП се изменя, както следва:
 1.
 В точки 26д (Регламент (ЕС) No 327/2011 на Комисията), 31 (Регламент (ЕС) No 1275/2008 на Комисията), 35 (Регламент (ЕО) No 278/2009 на Комисията), 36 (Регламент (ЕО) No 640/2009 на Комисията), 37 (Регламент (ЕО) No 641/2009 на Комисията) и 38 (Регламент (ЕО) No 642/2009 на Комисията) се добавя следното тире:
 „—
 32016 R 2282: Регламент (ЕС) 2016/2282 на Комисията от 30 ноември 2016